als_Latn dik_Latn sag_Latn
Teatri Kombëtar i Kosovës ka ridefinuar disa nga kriteret për konkursin për dramë “Katarina Josipi”. Nga sivjet, konkursi sërish do të jetë i hapur për të gjithë autorët shqiptarë, kudo që jetojnë e krijojnë.
“Në këtë mënyrë ne shpresojmë që konkursi të pasurohet me drama më cilësore dhe në të njëjtën kohë, do t’i mundëson Teatrit Kombëtar të jetë në kontakt me dramaturgjinë shqipe që kultivohet nga autorë shqiptar edhe jashtë Kosove”, njoftohet zyrtarisht nga Teatri Kombëtar i Kosovës.
Nga sivjet, ky konkurs do të jetë i hapur nga muaji prill dhe do mbyllet me 20 dhjetor. Rezultatet do të shpallen më 27 mars të vitit të ardhshëm, në Ditën Botërore të Teatrit.
Këto dhe kriteret tjera të konkursit do të bëhen publike në muajin prill. Teatri Kombëtar shpreson që sivjet të marrë drama më cilësore shqipe.
als_Latn als_Latn als_Latn als_Latn